﻿സൂരാജ് വെഞ്ഞാറമ്മൂട്ൻ്റെ അഭിനയം പല ഇടങ്ങളിലും മികച്ചു  നിൽക്കുന്നതായിട്ടു എനിക്ക് തോന്നി , അതുപോലെ തന്നെ നീരജ് മണിയൻപിള്ള രാജുവും വളരെ മനോഹരമായിട്ടു തന്നെ അദ്ദേഹത്തിന്റെ റോൾ കൈകാര്യം ചെയ്തു  പറയാം. ചുരുക്കി പറഞ്ഞാൽ ഓരോ അഭിനേതാക്കളും അവരുടെ റോളുകൾ വളരെ നന്നായിട്ട് ചെയുകയും , അതിലൂടെ പ്രേക്ഷകരുടെ മനസ്സിൽ ഇടം നേടി എന്നും പറയാം . പിന്നെ ഏറ്റവും എടുത്തു പറയേണ്ടത് സിനിമയുടെ ക്ലൈമാക്സ് നല്ലരീതിയിൽ തന്നെ അവർ എടുത്തിട്ടുണ്ട്. അതെ അതിലെ ഒരു ഫീൽ പ്രേക്ഷകൻ എന്നുള്ള നിലയിൽ എനിക്ക് ഉൾക്കൊള്ളുവാൻ സാധിച്ചു. സിനിമ കണ്ടു കഴിഞ്ഞപ്പോൾ നിറ കണ്ണുകളോട്ടുകൂടിയാണ് ഞാൻ  എണീറ്റത്. ഇത് വെറുതെ  പറയുന്നതല്ല. ഓരോ പ്രേക്ഷകനും ആ സിനിമ കണ്ട് ഇറങ്ങുമ്പോളെക്കും എന്തായാലും ഇങ്ങനെ ഒരു അനുഭൂതി ഉണ്ടായിരിക്കും. കാരണം, അത്രയും നല്ലൊരു അഭിനയമാണ് ആ സിനിമയിൽ ഓരോ വ്യക്തികളും കാഴ്ച വചത്. ആ ഒരു അഭിനയം പ്രേക്ഷകരുടെ മനസ്സിൽ ഉൾക്കൊണ്ടു എന്നുള്ളതിന്റെ തെളിവാണ് സിനിമയുടെ അവസാനം പ്രേക്ഷകന് ഉണ്ടാവുന്ന ആ ഒരു കണ്ണുനീർ. ഈ സിനിമ ഞാൻ കണ്ടില്ലായിരുന്നെങ്കിൽ തീർത്തും അത് ഒരു നഷ്ടമായി പോയേനെ. അത്രക്കും നല്ലൊരു ചിത്രമാണ് അത്. തീർച്ചയായും നിങ്ങൾ  കുടുംബ സമേതം പോയി കാണേണ്ട  ഒരു സിനിമയാണ് ,  ഇത് ഗപ്പി പോലെ മറ്റൊരു ടോറൻറ് ഹിറ്റ് ആവാതെ ഇരിക്കാൻ  എല്ലാവരും തിയേറ്ററിൽ തന്നെ പോയി കണ്ടു നോക്കേണ്ടതാണ്. അത്രക്കും നല്ലൊരു ചിത്രമാണ് നിങ്ങൾക്ക് തീർച്ചയായും ഇത് ഇഷ്ടമാകും .